CELEX: C2005/281/11
Language: lv
Date: 2005-11-12 00:00:00
Title: lieta C-315/05: Lūgums sniegt prejudiciālu nolēmumu — izteikts ar Ufficio del Giudice di Pace di Monselice 2005. gada 12. jūlija rīkojumu lietā Lidl Italia Srl pret Comune di Arcole (VR)

12.11.2005   
            
            
               LV
            
            
               Eiropas Savienības Oficiālais Vēstnesis
            
            
               C 281/6
            
         Lūgums sniegt prejudiciālu nolēmumu — izteikts ar Ufficio del Giudice di Pace di Monselice 2005. gada 12. jūlija rīkojumu lietā Lidl Italia Srl pret Comune di Arcole (VR)
   (lieta C-315/05)
   (2005/C 281/11)
   tiesvedības valoda — itāļu
   Eiropas Kopienu Tiesā izskatīšanai ir iesniegts Ufficio del Giudice di Pace di Monselice (Itālija) lūgums sniegt prejudiciālu nolēmumu, kas izteikts ar 2005. gada 12. jūlija rīkojumu lietā Lidl Italia Srl pret Comune di Arcole (VR) un kas Tiesā reģistrēts 2005. gada 12. augustā.
   
      Ufficio del Giudice di Pace di Monselice lūdz Tiesu lemt par šādiem jautājumiem:
   
               1.
            
            
               Vai Eiropas Parlamenta un Padomes 2000. gada 20. marta Direktīva 2000/13/EK par dalībvalstu tiesību aktu tuvināšanu attiecībā uz pārtikas produktu marķēšanu, noformēšanu un reklāmu (1) interpretējama tā, ka šajā direktīvā paredzētie pienākumi attiecībā uz pārtikas produktu fasēšanu 1. panta nozīmē un jo īpaši 2., 3. un 12. pantā paredzētie pienākumi ir uzlikti vienīgi fasēto pārtikas produktu ražotājam?
            
         
               2.
            
            
               Ja atbilde uz pirmo jautājumu ir apstiprinoša, vai Direktīvas 2000/13/EK 2., 3. un 12. pants interpretējams tā, ka tas izslēdz iespēju, ka tikai citas dalībvalsts uzņēmuma fasētu (kā tas definēts Direktīvas 2000/13/EK 1. punktā) pārtikas produktu izplatītājs, kas atrodas attiecīgajā dalībvalstī, var būt atbildīgs par valsts iestādes norādīto pārkāpumu, kas saistīts ar neprecīzām vērtībām (šajā gadījumā alkohola satura procentuālo daļu), ko etiķetē norādījis fasētā pārtikas produkta ražotājs, un tādējādi tikt sodīts, pat ja minētais izplatītājs tikai pārdod tādu pārtikas produktu, kādu to viņam ir piegādājis pārtikas produkta ražotājs?
            
         
      (1)  OV L 109, 06.05.2000., 29. lpp.